section_heading: Doprinos geografiji
paragraph_text: Profesor Thrift jedan je od vodećih antropogeografa i društvenih znanstvenika u svijetu, te se smatra zaslužnim za kovanje fraze meka modernost (engl. soft modernity) kao i za osmišljavanje 'nereprezentacionalne teorije'. Dobitnik je mnogih nagrada i priznanja za svoj rad, a 2003. izabran je za pridruženog člana Britanske akademije. Prof. Thrift sjedi u mnogim savjetodavnim odborima vlade UK-a, te je bio član Vijeća za istraživačke prioritete ESRC-a. Godine 1982. prof. Thrift bio je suosnivač časopisa Environment and Planning D: Society and Space, radeći kao upravni urednik od 1979. za Environment and Planning A.